REGULAMENTUL (CE) NR. 636/2007 AL COMISIEI
din 7 iunie 2007
de derogare de la anexa la Regulamentul nr. 79/65/CEE al Consiliului în ceea ce privește lista diviziunilor României
COMISIA COMUNITĂȚILOR EUROPENE,
având în vedere Tratatul de aderare a Republicii Bulgaria și a României,
având în vedere Actul de aderare a Republicii Bulgaria și a României, în special articolul 41 alineatul (1),
întrucât:
(1)
Anexa la Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1) stabilește o listă a diviziunilor în conformitate cu articolul 2 litera (d) din regulamentul respectiv.
(2)
În conformitate cu respectiva anexă, România este divizată în opt. În urma unei cereri din partea României, în temeiul Regulamentului nr. 79/65/CEE, România trebuie considerată ca reprezentând o singură diviziune în primii trei ani după aderarea acesteia la Uniunea Europeană pentru a facilita definirea unui plan de selectare realist.
(3)
Măsurile prevăzute în prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Prin derogare de la anexa la Regulamentul nr. 79/65/CEE, în scopul aplicării regulamentului menționat, România constituie o singură diviziune până la 31 decembrie 2009.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu anul contabil 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 iunie 2007.